Noua taxă pentru mașinile poluante, promisă până la finalul anului. Între timp, România s-a umplut de rable

Echipa care elaborează viitoarea taxă pe mașinile poluante va prezenta o variantă finală până la finele anului, a declarat marţi ministrul Mediului, Graţiela Gavrilescu, potrivit Agerpres. La inițiativa lui Liviu Dragnea, Parlamentul a eliminat taxat auto din 1 februarie 2017, iar numărul mașinilor second -hand înmatriculate a explodat de atunci.

Doar în primele cinci luni din acest an au fost înmatriculate aproape 200.000 de mașini second-hand, potrivit Adevărul.

„Nu vom vorbi de nicio taxă de mediu, dar nu vreau să se repete greşeala de până acum. Vreau ca formula de calcul la care se lucrează la ora actuală, să fie o formulă care să nu mai poată fi contestată, atacată, care să stea în picioare, astfel încât într-adevăr cel care poluează să fie cel care să plătească o penalitate. Am promis că, până la finele acestui an, Grupul de lucru să-şi încheie activitatea şi să prezinte o variantă finală. Până atunci, avem grijă să facem prevenţie prin lansarea unor proiecte de prevenire a poluării printr-o serie de proiecte”, a spus ministrul Mediului, potrivit Agerpres.

Foto: Mașini vechi (Sursa: Pexels.com)